ประกาศคณะกรรมการกํากับหลักทรัพย์และตลาดหลักทรัพย์ที่ กธ. 5/2544เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์(ฉบับที่ 2) อาศัยอํานาจตามความในมาตรา 14 และมาตรา 105 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้ยกเลิกบทนิยามคําว่า "ลูกหนี้ผ่อนชําระ" ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 33/2543 เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ ลงวันที่ 25 สิงหาคม พ.ศ. 2543 และให้ใช้ความต่อไปนี้แทน ""ลูกหนี้ผ่อนชําระ" หมายความว่า ลูกหนี้ที่ได้ทําสัญญาผ่อนชําระหนี้กับบริษัทหลักทรัพย์" ข้อ 2 ให้ยกเลิกบทนิยามคําว่า "ลูกหนี้ผ่อนชําระซึ่งทําสัญญาตามมาตรฐาน" และ"ลูกหนี้ผ่อนชําระอื่น" ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ที่ กธ. 33/2543 เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ ลงวันที่ 25 สิงหาคม พ.ศ. 2543 ข้อ 3 ให้ยกเลิกความในวรรคหนึ่งของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 33/2543 เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ ลงวันที่ 25 สิงหาคม พ.ศ. 2543 และให้ใช้ความต่อไปนี้แทน "ข้อ 3 ให้บริษัทหลักทรัพย์รับรู้รายได้ดอกเบี้ยจากลูกหนี้ธุรกิจหลักทรัพย์ตามเกณฑ์สิทธิ เว้นแต่มีความไม่แน่นอนในการเรียกเก็บเงินต้นและดอกเบี้ย บริษัทหลักทรัพย์ต้องหยุดรับรู้รายได้ดอกเบี้ยดังกล่าวตามเกณฑ์สิทธิ กรณีดังต่อไปนี้ถือว่ามีความไม่แน่นอนในการเรียกเก็บเงินต้นและดอกเบี้ยแล้ว(1) ลูกหนี้ทั่วไปที่มีหลักประกันต่ํากว่ามูลหนี้(2) ลูกหนี้ผ่อนชําระรายที่มีงวดการชําระเงินไม่เกินทุกสามเดือนซึ่งค้างชําระเงินต้นหรือดอกเบี้ยตั้งแต่สามเดือนขึ้นไป(3) ลูกหนี้ผ่อนชําระรายที่มีงวดการชําระเงินเกินกว่าทุกสามเดือน เว้นแต่มีหลักฐานที่ชัดเจนและทําให้เชื่อได้ว่ามีความเป็นไปได้ค่อนข้างแน่ที่บริษัทหลักทรัพย์จะได้รับชําระหนี้ทั้งหมด(4) ลูกหนี้สถาบันการเงินที่มีปัญหา(5) ลูกหนี้อื่นที่ค้างชําระดอกเบี้ยตั้งแต่สามเดือนขึ้นไป เพื่อประโยชน์ตามความใน (2) ในกรณีที่จํานวนดอกเบี้ยที่ลูกหนี้ชําระตามสัญญาต่ํากว่าจํานวนดอกเบี้ยที่คํานวณตามวิธีอัตราดอกเบี้ยที่แท้จริงอย่างมีนัยสําคัญ ให้ถือว่าลูกหนี้รายนั้นยังค้างชําระดอกเบี้ยของเดือนนั้น"ข้อ 4 ให้ยกเลิกความใน (2) และ (3) ของข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 33/2543 เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ ลงวันที่ 25 สิงหาคม พ.ศ. 2543 และให้ใช้ความต่อไปนี้แทน "(2) มูลหนี้จัดชั้นสงสัย หมายถึง มูลหนี้เฉพาะส่วนที่สูงเกินกว่าหลักประกันของลูกหนี้ที่เข้าลักษณะดังนี้ (ก) ลูกหนี้ทั่วไป ลูกหนี้สถาบันการเงินที่มีปัญหา และลูกหนี้อื่น ที่มีหลักประกันต่ํากว่ามูลหนี้ (ข) ลูกหนี้ผ่อนชําระรายที่มีงวดการชําระเงินไม่เกินทุกสามเดือนซึ่งค้างชําระเงินต้นหรือดอกเบี้ยตั้งแต่สามเดือนขึ้นไป (ค) ลูกหนี้ผ่อนชําระรายที่มีงวดการชําระเงินเกินกว่าทุกสามเดือน เว้นแต่มีหลักฐานที่ชัดเจนและทําให้เชื่อได้ว่ามีความเป็นไปได้ค่อนข้างแน่ที่บริษัทหลักทรัพย์จะได้รับชําระหนี้ทั้งหมด เพื่อประโยชน์ตามความใน (ข) ในกรณีที่จํานวนดอกเบี้ยที่ลูกหนี้ชําระตามสัญญาต่ํากว่าจํานวนดอกเบี้ยที่คํานวณตามวิธีอัตราดอกเบี้ยที่แท้จริงอย่างมีนัยสําคัญ ให้ถือว่าลูกหนี้รายนั้นยังค้างชําระดอกเบี้ยของเดือนนั้น (3) มูลหนี้จัดชั้นต่ํากว่ามาตรฐาน หมายถึง มูลหนี้ส่วนที่ไม่สูงเกินกว่าหลักประกันของลูกหนี้ที่เข้าลักษณะตาม (2)" ข้อ 5 ให้ยกเลิกความใน (3) ของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 33/2543 เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ ลงวันที่ 25 สิงหาคม พ.ศ. 2543 และให้ใช้ความต่อไปนี้แทน "(3) กรณีบัตรเงินฝาก ให้ใช้ราคายุติธรรม" ข้อ 6 ให้ยกเลิกความใน (5) ของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 33/2543 เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ ลงวันที่ 25 สิงหาคม พ.ศ. 2543 และให้ใช้ความต่อไปนี้แทน "(5) กรณีหลักประกันที่เป็นทรัพย์สินอื่น ให้ใช้ราคายุติธรรม" ข้อ 7 ให้เพิ่มความต่อไปนี้เป็นวรรคสองของข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 33/2543 เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ ลงวันที่ 25 สิงหาคม พ.ศ. 2543 "ในกรณีที่การทําสัญญาผ่อนชําระหนี้เป็นผลให้บริษัทหลักทรัพย์อาจตั้งค่าเผื่อหนี้สงสัยจะสูญในจํานวนที่ต่ํากว่าค่าเผื่อหนี้สงสัยจะสูญที่ได้ตั้งไว้แล้ว การปรับค่าเผื่อหนี้สงสัยจะสูญให้ต่ําลงดังกล่าว ให้กระทําได้เฉพาะกรณีที่บริษัทหลักทรัพย์มีหลักฐานที่ชัดเจนและทําให้เชื่อได้ว่ามีความเป็นไปได้ค่อนข้างแน่ที่บริษัทหลักทรัพย์จะได้รับชําระหนี้ทั้งหมด" ข้อ 8 ประกาศนี้ให้มีผลใช้บังคับสําหรับงบการเงินประจํางวดการบัญชีสิ้นสุด ณ วันที่31 ธันวาคม พ.ศ. 2543 เป็นต้นไป เว้นแต่ข้อ 3 ให้มีผลใช้บังคับตั้งแต่วันที่ 1 มกราคม พ.ศ. 2544 เป็นต้นไป ประกาศ ณ วันที่ 15 กุมภาพันธ์ พ.ศ. 2544 (นายธารินทร์ นิมมานเหมินท์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์